Ek glo nie mens kan regtig kamp sonder 'n voorraad insekdoders nie. Ons gebruik dit nie gereeld nie maar daar is tog tye wat jy gryp na die blikkie of botteltjie. Ons gebruik al die gewones soos die coil wat jy brand, sitronella emmertjie, spuitwerende middels (in die lug en op jou lyf).
Ons was 'n paar jaar gelede by Gariep Dam en daar was ontsettend baie vlieë, dit was onuithoudbaar. By die winkeltjie het hul die Vastrap Kill Pest verkoop. Dit het die pers lig en die insekte word geskok. Ons het vlieë daarin gevang dat dit swart gesit het op die drade. Hier by Van Stadens het ons dit ook aangesit, vir die vlieë in die dag, maar hulle gaan nie juis daarin nie. Maar in die aand trek dit insekte en motte, dit skiet aanmekaar. Daar is geen insekte rondom ons ander ligte in die aand nie. Hulle gaan nie eers in die karavaan in nie.
Freda, dis n ding soos n tennis raket. Werk met twee klei batterye. Jy druk n knoppie (daar brand n rooi liggie terwyl jy die knoppie druk) en jy waai dit so oor die goggas.. dit brand/skiet hulle dood.
Net nie aan die snare raak as jy die knoppie druk nie.... hehehe die oom het dit getraai... brand jou vingertjies dat die merke daar sit.
Dankie Koos. Werk dit goed vir vlieë? So jy moet die vlieg of insek in die lug vang terwyl dit vlieg? Sit hul dan vas daaraan of val hulle op die grond? En waar koop jy dit? (Jammer vir al die vrae )
More Freda, hier het ek vir jou 'n foto van my zapper gelaai, hoop jy kom reg. Ek het ookdaai ultra violet (pers) ligte, maar die sit ek so ver van die wa af, anders pla die muskiete en goggas naby jou staanplek.
Die blou lig skokkers werk werklik baie goed, die geheim is net dat jy dit ongeveer 10m weg moet sit van waar jy kuier dit lei die muskiete weg van jou en zap hulle daar!
Redelike bedrywigheid by jou kamp plek sal hulle op 'n afstand hou. Dan moenie 'n klom goed iewers in jou tent of in die omgewing op mekaar stapel nie, hulle gaan kruip daar onder in. Soos
My broer het in Mopani (Krugerwildtuin) se winkel hout gekoop. Hy's aangesê om self 'n sak hout uit die houtkamer te neem. Toe hy die sak optel, maak een of ander kobra vir hom bakkop. Nodeloos om te sê, moes een van die werkers in die winkel maar vir hom 'n sak hout gaan uithaal.
My seun het weer eenkeer in Berg-en-Dal 'n sak hout gekoop. Toe hy die hout uit die sak gooi, val daar 'n dooie slang ook uit. Sedertdien is ek ook maar versigting vir sakke hout.
Ek sal nogal laaik om te weet wat is die inhoud van die sogenaamde "snake repellent". Ek het so 'n "gut feeling" dit is ook maar 'n "gimmick".
Two-step is die "township" naam vir aldicarb, 'n landbou-chemiese middel wat a.g.v. wangebruik glad nie meer in Suid-Afrika verkoop mag word nie. Die algemene handelsnaam was Temik. Dit is nog op die swartmark beskikbaar en is die middel wat misdadigers algemeen gebruik om honde mee te vergiftig. Dit is ook die middel wat grootliks gebruik word deur stropers om karkasse mee te vergiftig sodat aasvoëls nie hulle ligging moet weggee nie. Dit is 'n uiters toksiese middel wat met verantwoordelike gebruik 'n groot hulpmiddel vir baie boere was om o.a. aalwurms te beheer. Maar dwase en swape het daartoe bygedra dat hierdie fantastiese hulpmiddel nie meer vir boere beskikbaar is nie. Onverantwoordelike gebruik (soos hierbo beskryf) is laakbaar. Inteendeel, die ongeregistreerde gebruik van enige landbou-chemiese middel is strafbaar onder Wet 36 van 1947. Ons ouens in die bedryf swoeg ons gatte af om verantwoordelike gebruik aan te moedig, maar ons poep teen donderweer.
Wanneer die bobbejaan die lemoen vat kom die slang uit van onder die koerant, en dan maak bobbejaan se kind gatskoon vir de vale met die slang wat met lang spronge aterna kom. Indien die kontrepsie hou en iets nie breek nie begin die groot pret wanneer die bobbejaan by die trop uitkom. Mens kan hulle nie sien nie weens die bos, maar blykbaaar hoor jy dan een helse lawaai soos die hele spul die stuk insit teen Constantiaberg uit. Hulle bereik die bo-punt van die berg waarskynlik in rekord tyd.
Dit is 'n besonder effektiewe afweermiddel wat van natuurlike plantmateriaal waarvan insekte nie hou nie gemaak, waar van die reuk vir ons aanvaarbaar is.
Ons het 'n "gaas net" wat hang in die deur van die karavaan. Werk baie goed om die goggas en muskiete uit die wa uit te hou.
Dan gebruik ons 'n geel lig onder die tent en dit lok basies geen insekte nie. Verder is dit maar Tabard of Peacefull Sleep en 'n kannetjie doom.